12. A feladat a mai magyar választási rendszerhez kapcsolódik.
Döntse el a forrás és ismeretei segítségével, mi történik a következő esetekben! Karikázza be a mondatok helyes befejezésének sorszámát! (Elemenként 1 pont.)

A szavazatok útja a mai magyar választási rendszerben
a) Ha a legtöbb szavazatot kapott egyéni képviselőjelöltre a választók 30%-a szavazott, akkor
…
1. a jelölt egyéni mandátumot szerzett.
2. második fordulóra kerül sor, mert senki sem szerzett abszolút többséget.
3. a jelölt az őt indító párt országos listáján szerzett mandátumot.

b) Ha egy egyéni képviselőjelöltre a választók 30%-a szavazott, és ezzel a választókerületben
második lett, akkor …
1. ő is egyéni mandátumot szerzett.
2. egyéni mandátumot nem szerzett, de a rá leadott szavazatok hasznosulhatnak.
3. egyéni mandátumot nem szerzett, és a rá leadott szavazatok is mindenképpen elvesznek.

c) Ha egy párt országos mandátumokat szerzett, akkor ezeket …
1. csak az országos listájára leadott szavazatok alapján kaphatta.
2. csak az egyéni jelöltjeire leadott töredékszavazatok alapján kaphatta.
3. az országos listájára leadott szavazatok és az egyéni jelöltjeire leadott töredékszavazatok alapján kaphatta.

d) Ha egy pártra országosan az érvényesen szavazók közül 5%-nál kevesebben szavaztak, akkor
…
1. nem szerezhetett mandátumot.
2. nem szerezhetett országos mandátumot, de jelöltjei egyéni mandátumot igen.
3. országos és egyéni mandátumot is szerezhetett, ha a választóknak csak a fele ment el szavazni.

Megoldás
12. Választási rendszer (Elemenként 1 pont, összesen 4 pont.)
a) 1., b) 2., c) 3., d) 2.

